CELEX: 52011PC0524
Language: lt
Date: 2011-08-30
Title: Pasiūlymas EUROPOS PARLAMENTO IR TARYBOS DIREKTYVA kuria dėl valstybių narių priežiūros sistemų kompiuterinių duomenų bazių iš dalies keičiama Tarybos direktyva 64/432/EEB

|
			
		
		
		52011PC0524
		
			Pasiūlymas EUROPOS PARLAMENTO IR TARYBOS DIREKTYVA kuria dėl valstybių narių priežiūros sistemų kompiuterinių duomenų bazių iš dalies keičiama Tarybos direktyva 64/432/EEB /* KOM/2011/0524 galutinis - 2011/0228 (COD) */
			
				
		
		
			
			   	AIŠKINAMASIS MEMORANDUMAS
Dėl Europos
Parlamento ir Tarybos reglamento, kuriuo dėl elektroninio galvijų
identifikavimo iš dalies keičiamas Reglamentas (EB) Nr. 1760/2000 ir
panaikinamos jo nuostatos dėl savanoriško jautienos ženklinimo,
pasiūlymo turi būti atitinkamai iš dalies pakeista Tarybos direktyva
64/432/EEB dėl valstybių narių priežiūros sistemų
kompiuterinių duomenų bazių. Tarp Direktyvoje 64/432/EEB
nurodytų kompiuterinių duomenų bazių elementų
nėra jokios nuorodos į elektronines identifikavimo priemones.
Todėl, atsižvelgiant į Europos
Parlamento ir Tarybos reglamento, kuriuo dėl elektroninio galvijų
identifikavimo iš dalies keičiamas Reglamentas (EB) Nr. 1760/2000 ir
panaikinamos jo nuostatos dėl savanoriško jautienos ženklinimo,
pasiūlymą turėtų būti iš dalies pakeista Tarybos
direktyva 64/432/EEB dėl valstybių narių priežiūros
sistemų kompiuterinių duomenų bazių. Atsižvelgiant į
tai, abu pasiūlymai pateikiami kaip vienas teisės aktų rinkinys.

Šis Europos Parlamento ir Tarybos direktyvos
projektas neturi finansinio poveikio Europos Sąjungos biudžetui.
Todėl Direktyva 64/432/EEB
turėtų būti atitinkamai iš dalies pakeista.
2011/0228 (COD)
Pasiūlymas
EUROPOS PARLAMENTO IR TARYBOS DIREKTYVA
kuria dėl valstybių narių
priežiūros sistemų kompiuterinių duomenų bazių iš
dalies keičiama Tarybos direktyva 64/432/EEB
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 43 straipsnio
2 dalį,
atsižvelgdami į Europos Komisijos
pasiūlymą,
perdavus įstatymo
galią turinčio teisės akto projektą nacionaliniams
parlamentams,
atsižvelgdami į Europos ekonomikos ir
socialinių reikalų komiteto nuomonę[1],
laikydamiesi
įprastos teisėkūros procedūros,
kadangi:
(1)              
1964 m. birželio 26 d. Tarybos direktyva 64/432/EEB
dėl gyvūnų sveikatos problemų, turinčių
įtakos Bendrijos vidaus prekybai galvijais ir kiaulėmis[2], taikoma Sąjungos vidaus
prekybai galvijais ir kiaulėmis. Ta direktyva nustatyta, kad
valstybės narės kompetentinga institucija gali įdiegti
priežiūros sistemą. Ši sistema apima kompiuterinę duomenų
bazę, kurioje kaupiami bent Direktyvoje 64/432/EEB nurodyti duomenys, inter
alia, kiekvieno gyvūno identifikacinis kodas;
(2)              
2000 m. liepos 17 d. Europos Parlamento
ir Tarybos reglamente (EB) Nr. 1760/2000, nustatančiame galvijų
identifikavimo bei registravimo sistemą ir reglamentuojančiame
jautienos bei jos produktų ženklinimą[3],
nustatytos elektroninių galvijų identifikavimo priemonių
naudojimo taisyklės;
(3)              
tarp Direktyvoje 64/432/EEB nurodytų
kompiuterinių duomenų bazių elementų nėra jokios
nuorodos į elektronines identifikavimo priemones;
(4)              
siekiant Sąjungos teisės aktų
nuoseklumo, toks elementas turėtų papildyti Direktyvoje 64/432/EEB
nurodytų kompiuterinių bazių elementų sąrašą;
(5)              
todėl Direktyva 64/432/EEB turėtų
būti atitinkamai iš dalies pakeista,
PRIĖMĖ ŠIĄ
DIREKTYVĄ:
1 straipsnis
Direktyvos 64/432/EEB 14 straipsnio 3 dalies C
punkto 1 papunktis pakeičiamas taip:
„1)          apie kiekvieną gyvulį:
–              
unikalus identifikacijos kodas,
–              
gimimo data,
–              
lytis,
–              
veislė arba gyvūno spalva,
–              
motinos identifikacijos kodas arba, jeigu
gyvūnas yra įvežtas iš trečiosios šalies, kiekvienos gyvūno
atpažinties priemonės, kurias jam suteikė paskirties valstybė
narė, unikalus identifikacijos kodas, remiantis Reglamentu (EB) Nr.
1760/2000,
–              
ūkio, kuriame gimė gyvūnas,
identifikacijos numeris,
–              
visų ūkių, kuriuose buvo laikomas
gyvūnas, identifikacijos numeriai ir visų gyvūno
perkėlimų į kitus ūkius datos,
–              
mirties arba paskerdimo data,
–              
elektroninio identifikatoriaus tipas, jei taikoma
gyvūnui.“
2 straipsnis
1.           Valstybės narės ne
vėliau kaip [**] priima ir paskelbia įstatymus ir kitus teisės
aktus, būtinus, kad būtų laikomasi šios direktyvos. Jos
nedelsdamos pateikia Komisijai tų teisės aktų nuostatų
tekstą bei tų nuostatų ir šios direktyvos atitikties
lentelę. 
Tas nuostatas jos taiko nuo […].
Valstybės narės, priimdamos tas
nuostatas, daro jose nuorodą į šią direktyvą arba tokia
nuoroda daroma jas oficialiai skelbiant. Nuorodos darymo tvarką nustato
valstybės narės.
2.           Valstybės narės pateikia
Komisijai šios direktyvos taikymo srityje priimtų pagrindinių
nacionalinės teisės aktų nuostatų tekstus.
3 straipsnis
Ši direktyva įsigalioja dvidešimtą
dieną po jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms
narėms.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C xx, xxxx xx xx, p. xx.
[2]               OL L 121, 1964 7 29, p.
1977/64.
[3]               OL L 204, 2000 8 11, p. 1.